projecte-aina/catalan_government_crawling huggingface dataset:
Estarà tancada del 19 al 22 d'abril, mentre es retiren les planxes de fibrociment que recobreixen interiorment la nau d'andanes
El servei a la línia 2 del metro de Barcelona quedarà interromput parcialment durant els quatre dies festius d'aquesta Setmana Santa com a conseqüència de la retirada de l'amiant que durà a terme Transports Metropolitans de Barcelona (TMB) a l'estació de Verneda.
L'estació estarà fora de servei des del divendres vinent, 19 d'abril, fins al dilluns 22 d'abril (tots dos inclosos).
Això farà que la línia 2 quedi dividida en dues parts.
Funcionarà de Paral·lel a La Pau d'una banda, i d'Artigues/Sant Adrià a Badalona-Pompeu Fabra, de l'altra.
L'actuació consistirà en la retirada controlada i segura, a càrrec d'una empresa acreditada, d'uns 900 metres quadrats de planxes de fibrociment (barreja de ciment i fibres d'amiant, que no es desprenen si no es manipulen o trossegen) de l'interior de la volta de l'estació de Verneda, així com els seus elements de fixació.
Abans de la reobertura de l'estació, prevista per al dimarts 23 a les 5 del matí, es realitzaran analítiques ambientals per comprovar que no existeix contaminació a l'aire.
L'estació de Verneda data del 1985, època en què el fibrociment era un element utilitzat legalment en la construcció per les seves propietats aïllants.
Al llarg dels anys els tècnics de Metro han inspeccionat regularment la coberta interior de l'estació i hi han fet actuacions de manteniment, fins que el 2018 se'n va començar a planificar la retirada definitiva.
Els usuaris poden fer servir la línia de bus H10 (Pl.
Sants - Olímpic de Badalona), que es reforçarà, i la resta de transports públics de la zona: l'estació de metro de La Pau de la L2 i la L4, la L10 entre Gorg i La Sagrera, la línia de bus V33 (Fòrum Campus Besòs - Santa Coloma), la línia R1 de Rodalies entre Badalona i El Clot Aragó, i la línia T5 del tramvia entre Gorg o Sant Roc i Can Jaumandreu.
Afectacions i alternatives de transport
Es posarà en servei el 23 d'abril amb tres expedicions per sentit els dies lectius universitaris
Una nova línia de bus que comunicarà Igualada i els centres universitaris de Manresa (Campus UManresa-FUB i l'Escola Politècnica Superior d'Enginyeria de Manresa UPC) es posarà en servei el pròxim dimarts, 23 d'abril, per atendre les necessitats de mobilitat dels estudiants.
El nou servei oferirà 3 expedicions d'anada i 3 de tornada els dies lectius universitaris, amb sortides d'Igualada a les 7.05 h, 13.35 h i 19.05 h i amb sortides des de Manresa a les 8.00 h, 14.30 h i 20.00h.
En sentit d'anada, el servei cobrirà tot el Passeig Verdaguer d'Igualada, fent parada a l'estació d'autobusos, continuarà de manera directa per la C-37 com a via ràpida i un cop a Manresa realitzarà parada a Plaça Valldaura, als centres universitaris i a l'estació d'autobusos.
Els horaris estan coordinats amb les entrades i sortides dels diferents centres universitaris de Manresa així com amb els centres educatius d'Igualada.
Igualment, la majoria de les expedicions ofereixen enllaç amb els trens de Ferrocarrils de la Generalitat de Catalunya a les estacions de Manresa i Igualada.
Aquestes comunicacions són ateses per l'empresa concessionària SA Masats Transports Generals (Grup Direxis).
A partir del 23 d'abril més autobusos entre Prats de Lluçanès i Vic i a partir del dia 2 de maig nou servei sota demanda al Lluçanès
A partir del 23 d'abril, el servei de bus que connecta les poblacions de Prats de Lluçanès i Vic amplia la seva oferta amb 2 noves expedicions d'anada i 4 de tornada.
Es passa de dues a quatre d'anada i de dues a sis de tornada de dilluns a divendres feiners.
Dues de les noves expedicions: una d'anada i una altra de tornada, afavoreixen els alumnes de Prat de Lluçanès que estudien a Vic.
La resta reforça el servei per donar una millor cobertura al trajecte.
A partir del dia 2 de maig, hi haurà un nou servei entre diferents poblacions que conformen el Consorci del Lluçanès:
Aquest nou servei tindrà uns horaris prefixats i s'ofereix de dimarts a divendres feiners i els diumenges, que és dia de mercat a Prats de Lluçanès (excepte agost).
El servei es farà amb un vehicle de vuit places i l'usuari podrà fer la reserva abans de les 6 de la tarda del dia anterior, per telèfon i aplicació web.
La reserva es podrà fer a través de l'App de l'operador (25 Osona Bus, del Grup Sagalés), concretament Sagalés on demand (activa a partir del dia 2 de maig).
Per tal de donar a conèixer el funcionament del nou servei a la demanda, l'operador oferirà el servei gratuït diumenge 5 de maig per a tots els usuaris que el vulguin fer servir.
Dues de les noves expedicions afavoreixen els alumnes de Prat de Lluçanès que estudien a Vic
Es poden consultar els nous horaris de les línies.
Sagalés on demand ( a partir del dia 2 de maig)
El servei estarà afectat de les 6 a les 10 hores, de les 16 a les 20 hores i a partir de les 21.35 hores
El comitè d'empresa de Ferrocarril Metropolità de Barcelona ha convocat vaga per al 24 de maig de 2019.
Els serveis mínims són els següents:
El funicular de Montjuïc circularà amb el mateix percentatge de serveis mínims que les línies de metro.
La resta de franges horàries, el servei serà l'habitual.
Amb motiu de les aturades parcials, el servei de metro patirà afectacions importants
A partir de l'1 de juny, s'amplia el servei de bus nocturn entre Malgrat de Mar i Mataró
Les línies de bus que comuniquen Argentona, Dosrius i Òrrius amb Mataró es reforcen a partir de l'1 de juny i es coordinen amb altres modes de transport i amb centres sanitaris i universitaris.
Les millores afecten tot el corredor Argentona – Mataró, que es reforça en el seu conjunt.
Línia 557 Òrrius – Argentona – Mataró (Hospital)
Línia 551 Canyamars – Can Massuet – Dosrius – Argentona – Mataró
De dilluns a divendres feiners (excepte agost) s'introdueixen les següents millores:
Els serveis de transport a la demanda s'han de reservar amb una antelació mínima de 24 hores a través del web, telèfon o la nova app (Sagalés on demand) de l'operador.
32% de demanda més a l'estiu al bus nocturn
D'altra banda, també es posarà en servei a partir de l'1 de juny una millora en la línia de bus nocturn entre Malgrat de Mar i Mataró.
Es durà a terme tots els caps de setmana de juny, juliol i agost.
La Costa Daurada i Barcelona es beneficiaran de l'augment de les expedicions
A partir de l'1 de juny i durant la temporada estival, augmenta la freqüència i el nombre d'autobusos que uneixen l'Aeroport de Reus amb la resta de territori i la Costa Daurada.
Aeroport de Reus i Costa Daurada (1 de juny - 31 d'octubre)
S'incrementa l'oferta fins a 130 expedicions a la setmana per a cada línia, que estan coordinades amb els vols de l'aeroport.
A més d'oferir un trajecte més directe, ajuda a reduir el temps de viatge en uns 40 minuts.
Aeroport de Reus i Barcelona (1 de juny - 31 d'octubre)
Augmenta en 59 el nombre d'autobusos que cobreixen la ruta i estaran coordinats amb els vols de l'aeroport que tenen una major possibilitat de demanda amb Barcelona.
Aquest increment es pot veure augmentat durant els mesos de juliol i agost.
Costa Daurada i Estació del Camp de Tarragona (ECT), a la Secuita
S'incrementa l'oferta fins a 168 expedicions a la setmana per a cada línia i es millora el seu recorregut.
A més d'oferir un trajecte més directe, ajuda a reduir el temps de viatge en uns 45 minuts.
A partir de l'1 de juny i durant la temporada estival, augmenta la freqüència i el nombre d'autobusos
Pots consultar els nous horaris i rutes.
El 25 de juny l'actual línia regular es converteix en una línia de bus exprés amb un augment d'un bus cada hora en els dos sentits
El 25 de juny comença a donar servei el nou bus exprés que cobreix el recorregut entre Alpicat i Lleida.
L'actual línia regular, que cobria aquest itinerari, s'ha transformat en una línia de bus exprés i, d'aquesta manera, s'ha pogut augmentar amb un bus cada hora els dos sentits la ruta.
Quarta línia de la xarxa exprés.cat de la demarcació de Lleida i la quarantena que s'implanta a tot Catalunya
L'ACSA facilita material educatiu (online i en edició impresa) als centres o entitats que vulguin dur a terme activitats de divulgació sobre seguretat alimentària entre la ciutadania.
Conjuntament amb el Departament d'Educació s'elaboren materials específics per a diferents etapes de la formació acadèmica.
Podeu utilitzar lliurement aquest material que esperem us sigui útil, només us demanem que després de fer-ne ús us prengueu uns instants per completar en línia el formulari d'avaluació que esperem ens ajudi a millorar el material que posem a la vostra disposició.
Igualment seran benvinguts qualsevol comentari o suggeriment sobre aquesta iniciativa.
Un cop heu fet la valoració us expedirem una acreditació com a Centre Col·laborador en Seguretat Alimentària.
Si tens un restaurant, bar... o elabores menjar per a col·lectivitats, aquest apartat conté normativa, recomanacions i guies per elaborar aliments segurs.
Gestionar el vostre negoci seguint les normes d'higiene és essencial per a la seguretat alimentaria.
Sou el principal responsable de la seguretat alimentària dels aliments que prepareu i serviu en el vostre establiment.
El compliment de les normes generals d'higiene dels productes alimentaris i els procediments per verificar el seu compliment constitueixen una base sòlida per garantir la seguretat alimentària.
El principi clau és que totes les persones que treballen en l'establiment han de garantir unes pràctiques higièniques, això és possible amb una bona formació del personal.
Un àmbit essencial de la política integrada de seguretat alimentària és el de la divulgació, informació i sensibilització.
Només és possible oferir garanties de seguretat alimentària si es disposa d'un nivell elevat de coneixements i un compromís inequívoc de tots els participants en la cadena alimentària.
Una de les línies de treball de l'ACSA és elaborar i recopilar material de qualitat i adequat a les necessitats dels operadors per tal de recolzar-los i facilitar-los el compliment de les seves responsabilitats en seguretat alimentària.
Aquestes eines són fonamentalment les següents:
L'ACSA elabora i recopila material de qualitat i adequat a les necessitats dels operadors per tal de recolzar-los i facilitar-los el compliment de les seves responsabilitats en seguretat alimentària
Avaluar els riscos és analitzar científicament els perills associats amb l'alimentació.
L'avaluació es basa en les proves científiques disponibles i es du a terme d'una manera independent, objectiva i transparent.
Les decisions de gestió de la seguretat alimentària es prenen a partir dels resultats de l'avaluació del risc.
La Comissió Directora de Seguretat Alimentària és l'òrgan directiu per als temes específics d'avaluació i comunicació dels beneficis i els riscos en seguretat alimentària.
Una de les seves funcions és proposar el nomenament dels vocals del Comitè Científic Assessor de Seguretat Alimentària, l'òrgan assessor sobre els aspectes tècnics i científics de la seguretat i la qualitat alimentàries.
El Comitè Científic Assessor de Seguretat Alimentària elabora estudis científics d'avaluació dels riscos en matèria de seguretat alimentària i de l'exposició de la població als diferents riscos vehicu­lats pels aliments, en col·laboració amb les universitats catalanes i amb altres institucions públiques i privades.
Des de l'Agència Catalana de Seguretat Alimentària (ACSA):
La cadena alimentària és el conjunt de fases o etapes necessàries per a l'obtenció d'aliments des de la seva producció primària fins al consum.
S'entén per perill tot agent biològic, químic o físic present en l'aliment, o bé la condició en què aquest aliment es troba, que pot causar un efecte advers per a la salut.
El control oficial és tota forma de control que efectuï l'autoritat competent per verificar el compliment de les reglamentacions vigents.
Els explotadors de les empreses alimentàries i de pinsos han de garantir que els productes que elaboren, transformen o distribueixen, són segurs.
El Llibre blanc sobre seguretat alimentària de la Comissió Europea, publicat l'any 2000, reflecteix aquesta prioritat i proposa revisar i modernitzar la legislació comunitària vigent sobre aliments
No hi ha evidència que els aliments siguin una font o una via de transmissió del coronavirus SARS-CoV-2
En el marc de les mesures de contenció de la transmissió de COVID-19, la recomanació per a empreses alimentàries i per a establiments del sectors alimentari oberts al públics és seguir les normes generals de seguretat alimentaria i les normes de prevenció de la malaltia que vagin facilitant les autoritats competents per contenir la propagació del virus.
Així mateix, cal tenir en compte unes recomanacions especifiques.
Les mesures per a la contenció de la transmissió de la COVID-19 requereixen reforçar els programes de neteja i desinfecció que les empreses tenen instaurats.
Ajudant els infants a conèixer i a practicar uns bons hàbits alimentaris, i en concret els que fan referència a la seguretat alimentària, els ajudarem a prendre decisions sobre l'alimentació, atès que no es pot actuar de manera crítica davant del que no es coneix ni valorar-ho.
En definitiva, es tracta d'aprendre per actuar amb criteri, autònomament i responsablement.
Els conceptes clau en què es fonamenta el projecte són:
El material pràctic consta d'una introducció explicativa del projecte, d'un manual per explicar les pràctiques als professors i d'un recull de les fitxes que s'utilitzen en algunes de les pràctiques.
Les activitats són les següents:
Fitxes: Introducció, pels professors, per l'alumnat
Establiments de restauració mòbils i seguretat alimentària (Food truck): garantim la seguretat dels aliments que preparem
Els food trucks es centren en elaborar un nombre d'aliments reduït, en un espai que està a la vista dels seus clients.
Evidenciar la seguretat alimentària esdevé de manera especial un gran actiu.
Els establiments de restauració mòbils coneguts com food truck se centren a elaborar un nombre d'aliments reduït en un espai que està a la vista dels clients.
El disseny d'aquests camions ha d'estar adaptat als aliments que hem d'emmagatzemar i cuinar.
En una Food truck es manipulen aliments en un espai de dimensions reduïdes.
Les bones pràctiques d'higiene en la preparació, l'emmagatzematge de matèries primeres i la venda són fonamentals per evitar la contaminació encreuada.
Per preparar els aliments, rentar-se les mans, rentar les fruites i verdures, rentar els estris i netejar l'interior de l'habitacle es requereix aigua potable.
Disposar d'aigua potable és un element imprescindible per treballar correctament.
Per evitar qualsevol risc alimentari, hem de comprovar la temperatura, la neteja i la desinfecció, els dipòsits d'aigua, així com els olis de la fregidora.
L'Agència Espanyola de Seguretat Alimentària ha elaborat un document, dirigit als consumidors, sobre preguntes i respostes en relació a la COVID-19 i la Seguretat Alimentària.
L'objectiu d'aquest document és recopilar tota la informació d'interès per als consumidors en relació amb la seguretat alimentària en el marc de la pandèmia de COVID-19, per donar resposta a les preguntes que més freqüentment es plantegen.
Per a això s'ha tingut en compte la documentació publicada sobre el COVID-19 pel Ministeri de Sanitat, l'Organització Mundial de la Salut (OMS), l'Autoritat Europea de Seguretat Alimentària (EFSA), la Comissió Europea i diferents agències de seguretat alimentària d'altres estats membres.
La Direcció General de Salut i Seguretat Alimentaria (DGSANTE) de la Comissió Europea va publicar, el 8 d'abril de 2020, un document sobre preguntes i respostes en relació a la COVID-19 i la seguretat alimentària.
Quin és el risc d'infecció per la COVID-19 a partir de productes alimentaris?
Llegiu totes les respostes a aquesta i altres preguntes sobre la COVID-19 i la seguretat alimentària.
S'ha fet una traducció no oficial al català del document de la Comissió Europea: COVID-19 and food safety.
El programa "Ep, les mans ben netes!", és una iniciativa adreçada als centres educatius que promou el rentat de mans com una eina eficaç i efectiva per prevenir malalties causades per microorganismes, incloses les toxiinfeccions alimentàries.
La iniciativa es basa en tres materials didàctics que poden complementar el currículum escolar: un conte, un quadern d'activitats i una guia per al professorat.
L'objectiu és que l'alumnat descobreixi els microorganismes que són causants de malalties infeccioses.
Al mateix temps, els ajudaran a aprendre que les mans són un mitjà de propagació dels microbis i que per això cal prendre les mesures adequades per mantenir una bona higiene.
La higiene de les mans és un element clau en la seguretat alimentària: la majoria d'intoxicacions alimentàries es produeixen a les llars per una manca de condicions d'higiene.
El rentat de les mans és un element clau com a mesura de prevenció.
El programa s'inicia amb la realització d'una prova pilot a les escoles El CIM i L'Arjau de Vilanova i la Geltrú i Antoni Brusi de Barcelona que duran a terme aquesta proposta educativa.
Aquesta proposta educativa té l'objectiu de destacar la importància de fomentar els bons hàbits d'higiene de les mans entre la població escolar i animar els centres d'ensenyament a adoptar projectes que els promocionin.
L'ACSA posa a disposició dels centres i entitats educatives aquest material.
Un cop realitzada l'activitat us convidem a emplenar l'enquesta de valoració de l'activitat, per tal de saber la vostra opinió i seguir millorant les nostres activitats.
El projecte pilot d'avaluació de la utilització del material del programa "Ep, les mans ben netes!" a tres escoles de Catalunya indica que la realització de l'activitat millora l'hàbit de rentar-se les mans en els nens i nenes de primària.
Resum i ponències de la jornada
L'objectiu de la jornada és conèixer de primera mà les estratègies de les organitzacions internacionals (OMS, DG SANTE), envers la lluita contra les resistències antibiòtiques, així com conèixer els plans d'acció desenvolupats per països del nostre entorn.
Agència Catalana de Seguretat Alimentària (ACSA)
Us agrairíem que ens omplíssiu aquest breu qüestionari d'avaluació sobre el programa "Ep, les mans ben netes!".
La vostra opinió sobre l'activitat que acabeu de realitzar és de gran utilitat per la nostra feina, ja que ens permet seguir millorant les nostres activitats.
Informació bàsica de protecció de dades personals.
Identificació del tractament: "Directori institucional del Departament de Salut"
Finalitat: gestionar la relació institucional del Departament de Salut derivades de la tramesa i informació de publicacions, convocatòries d'actes i altres activitats, processos participatius i grups de treball, col·laboracions i ponències, subscripcions, publicacions i altres tipus de comunicacions d'actuacions pròpies del Departament.
El termini de conservació de les dades és indefinit.
Legitimació: consentiment de la persona interessada quan es tracti de particulars.
La satisfacció d'interessos legítims quan es tracti de dades de persones que presten serveis en persones jurídiques.
Destinataris: les dades es podran comunicar a altres Departaments i entitats del sector públic de la Generalitat de Catalunya.
Així mateix, es podran comunicar a encarregats de tractament que proveeixin serveis relacionats amb la finalitat del tractament.
Drets de les persones interessades: podeu exercir els vostres drets d'accés, rectificació, supressió, oposició al tractament, portabilitat i sol·licitud de limitació, presentant un escrit adreçat a la Secretaria General del Departament de Salut (Travessera de les Corts, 131-159, 08028 Barcelona) o be mitjançant l'adreça electrònica [EMAIL].
El projecte pilot d'avaluació de la utilització del material del programa "Ep, les mans ben netes!" a tres escoles de Catalunya indica que la realització de l'activitat millora l'hàbit de rentar-se les mans en els nens i nenes de primària.
El programa Ep, les mans ben netes!, és una proposta educativa de l'Agència Catalana de Seguretat Alimentària (ACSA) adreçada a alumnes de educació primària per promoure el rentat de mans com una eina eficaç i efectiva per prevenir malalties causades per microorganismes, incloses les toxiinfeccions alimentàries.
Es basa en tres materials didàctics: un conte, un quadern d'activitats i una guia per al professorat, que poden complementar el currículum escolar.
La prova pilot s'ha dut a terme amb el professorat i els alumnes de quart curs d'educació primària de les escoles El CIM i L'Arjau de Vilanova i la Geltrú i Antoni Brusi de Barcelona.
Les tres escoles tenen dues línies educatives cadascuna i han participat un total de 144 escolars.
L'estudi es va fer utilitzant diferents qüestionaris per fer una valoració quantitativa, així com altres mètodes més qualitatius.
Després de la intervenció, els escolars van millorar els seus coneixements sobre higiene, sent capaços de reconèixer, amb una freqüència més gran, la higiene de mans com a mesura preventiva del desenvolupament de malalties i d'identificar i descriure quina és la seva pràctica correcta.
Així mateix, la intervenció va produir una millora dels hàbits d'higiene de mans a totes les escoles participants, ja que va aconseguir augmentar la freqüència d'higiene de mans diària en els escolars i l'adequació de la seva pràctica (higiene de mans abans de cada àpat, després de defecar o d'orinar i higiene de mans amb sabó).
Per contra, no es van produir millores associades a la intervenció pel que fa a hàbits d'assecat de mans.
D'altra banda, s'ha detectat la necessitat de disposar els mitjans adequats per poder rentar-se les mans a l'escola, doncs no disposaven de sabó i/o material per l'assecat de mans).
Globalment, la intervenció va resultar efectiva en la millora dels coneixements i els hàbits sobre higiene de mans dels escolars.
El programa ha sigut molt ben acceptat i reforça la interiorització de l'hàbit del rentat de mans com una eina eficaç i efectiva per prevenir malalties causades per microorganismes, incloses les toxiinfeccions alimentàries.
Des de l'ACSA creiem que el programa Ep, les mans ben netes!, és una bona eina per fer reflexionar i conscienciar a la població infantil sobre la importància del rentat de mans, utilitzant sabó, abans de menjar i preparar aliments com una eina bàsica per prevenir malalties causades per microorganismes.
I animem a tots els centres i entitats educatives a la seva utilització i valoració.